מוונדה מוטבי השני מבוגנדה

קבאקה רונלד אדוארד פרדריק קימרה מוונדה מוטבי השני (נולד ב-13 באפריל 1955) הוא מלך ממלכת בוגנדה וה"קבאקה" (מלך) ה-36 של בוגנדה.<ref name=":0" />

== ביוגרפיה ==
מוטבי נולד בבית החולים מולאגו, בנו של אדוארד פרדריק ויליאם דייוויד וולוגמבה מוטבי לוונגולה מוטיסה השני, שמלך בין 1939 ל-1969 והיה הנשיא הראשון של אוגנדה העצמאית. אימו הייתה אומוזאנה קביג'ה שרה נלולה משבט נקימה.
מוונדה מוטבי השני ב[[מחוז קרי, באירלנד בחג הפסחא, 1966]]
בצעירותו התחנך בבתי ספר פרטיים בבריטניה ובאוניברסיטת קיימברידג'.<ref name=":1"></ref> ב-6 באוגוסט 1966, כשהיה בן 11, מינה אותו אביו ליורש העצר מבין 16 אחיו.<ref></ref> שלוש שנים לאחר מכן, ב-21 בנובמבר 1969, הלך האב לעולמו<ref></ref> ומוטבי הפך לראש בית המלוכה של בוגנדה. עם זאת, מוטבי נשאר בבריטניה והתגורר בדירת שני חדרים צנועה ברובע הוקסטון בלונדון.<ref name=":1" /> הוא עבד כעורך משנה בכתב העת "אפריקן קונקורד"<ref></ref> וכחבר בוועד הפועל של הקונגרס הלאומי האפריקני בלונדון.<ref></ref>

מוטבי חזר לאוגנדה ב-1988, לאחר נפילת משטרו של מילטון אובוטה ושל החונטה הצבאית שהחליפה אותו. ב-31 ביולי 1993 נערך טקס ההכתרה הרשמי שלו בנגאלאבי, בעקבות החזרת המעמד החוקתי של הממלכות באוגנדה, שבוטלו על ידי אובוטה. מאז מכהן מוטבי כמלך ממקום מושבו בקירקה היל בקמפלה.<ref name=":1" />

== חיים אישיים ==
מוטבי נשוי לסילביה נאג'ינדה, כלכלנית אמריקנית ממוצא אוגנדי<ref name=":1" /> מאז 27 באוגוסט 1999. טקס הנישואים שלהם נערך בקתדרלת סנט פול נמירמבה בקמפלה,<ref name=":0"></ref> והיא נושאת בתואר הרשמי "נאבגרקה" ("מלכה" בלוגנדה)
מוונדה מוטבי השני
ילדיו של מוטבי נושאים בתואר "קיוויוה" (נסיך) או "אומומבג'ה" (נסיכה):
* הנסיך סאביו מואנדה - נולד בשנת 1986 בלונדון. אימו הייתה ווננטי סבודנדי, דיפלומטית רואנדית לשעבר.
* הנסיכות ג'ואן נסולו ויקטוריה נקינזי - תאומות.
* הנסיכה שרה קתרינה מירמבה - נולדה בשנת 2001 בלונדון.<ref></ref>
* הנסיך ריצ'רד סמקוקירו - נולד ב-2011. אימו היא רוז ננסיקומבי משבט אנסיננה ממחוז לואירו.<ref></ref>

ב-2024 עבר מוטבי עבר טיפול פסיכותרפי של מספר חודשים בנמיביה.<ref></ref>

== תפקידים נוספים ==
ב-15 באפריל 2011 התמנה מוטבי לקנצלר הראשון של אוניברסיטת מוטסה הראשון שנוסדה בשנת 2007 ונקראה על שם סבו הגדול של מוטבי, שנחשב לאבי החינוך המודרני באוגנדה.<ref></ref>

כראש ממלכת בוגנדה, מוטבי הוא הבעלים של קרן נקולוזה, האחראית לניהול נכסי הממלכה שכוללים בין היתר את מועצת קרקעות בוגנדה, תחנות הטלוויזית והרדיו הממלכתיות, חברה קמעונאית המוכרת מוצרים של בית המלוכה, ומבשלת בירה. משפחת המלוכה היא הבעלים הפרטיים הגדול ביותר של אדמות במזרח אפריקה, ובבעלותה שטח של 900 קמ"ר.<ref name=":1" />

== חסויות ותוארי כבוד ==
מוטבי השני מעניק את חסותו לקרן התרבות והפיתוח של בוגנדה, לסוכנות לפיתוח בוגנדה ולפרויקטים נוספים בממלכה. הוא עומד בראש "מסדר המגן והחניתות"<ref name="Uganda Radio Network"></ref> ומחזיק בתארים "האריה השליו", "הפטיש הראשי" (magulu nyondo), "מלך המלכים" (Ssaabasajja), "העץ השופע מטבעות ונחושת" (Omuti Ogubala Ensimbi N'ebikomo), "המישור המקיף את בוגנדה" (Sserulanda Ekimaamidde Obuganda).

== קישורים חיצוניים ==
* [https://bugandaroyalfamily.wordpress.com/h-m-ronal-mutebi-ii/ "קבקה רונאל מוונדה מוטבי השני"], באתר משפחת המלוכה של בוגנדה
* [http://www.buganda.com/kings.htm רשימת מלכי בוגנדה] 
* [http://mobile.monitor.co.ug/Life/-/1055104/1311296/-/format/xhtml/-/103pika/-/index.html דפוסי נישואים בין מלכי בגנדה]
* [http://www.tribuneindia.com/1999/99aug29/2804a.jpg תמונה של החתונה המלכותית של קבקה מוטבי וליידי סילביה נגיינדה 29 באוגוסט 1999]

== הערות שוליים ==

קטגוריה:אוגנדה: היסטוריה
קטגוריה:אוגנדים
קטגוריה:ילידי 1955